b'\n_START_ARTICLE_\nArt Acord\n_START_PARAGRAPH_\nArtemus Ward Acord (17. huhtikuuta 1890 Prattsville, Utah \xe2\x80\x93 4. tammikuuta 1931 Chihuahua, Meksiko) oli yhdysvaltalainen mykk\xc3\xa4elokuvissa esiintynyt n\xc3\xa4yttelij\xc3\xa4 ja rodeomestari. Acordille on omistettu t\xc3\xa4hti Hollywoodin Walk of Fameen._NEWLINE_H\xc3\xa4n syntyi Prattsvilless\xc3\xa4, Utahissa, mormoniperheeseen. Acord ty\xc3\xb6skenteli nuorena miehen\xc3\xa4 lehmipaimenena. My\xc3\xb6hemmin h\xc3\xa4n p\xc3\xa4\xc3\xa4si n\xc3\xa4yttelem\xc3\xa4\xc3\xa4n l\xc3\xa4nnenelokuvissa. H\xc3\xa4n my\xc3\xb6s kirjoitti kohtauksia ja teki stuntteja._NEWLINE_Acordin ura keskeytyi, kun Yhdysvallat liittyi ensimm\xc3\xa4inen maailmansotaan ja Acord joutui rintamalle. Sodan loputtua h\xc3\xa4n palasi elokuva-alalle, mutta my\xc3\xb6hemmin h\xc3\xa4nen uransa hiipui rankan alkoholin k\xc3\xa4yt\xc3\xb6n johdosta. El\xc3\xa4m\xc3\xa4ns\xc3\xa4 aikana Acord ehti n\xc3\xa4ytell\xc3\xa4 yhteens\xc3\xa4 yli 100 elokuvassa, mutta monet niist\xc3\xa4 ovat tuhoutuneet._NEWLINE_Art Acord kuoli Chihuahuassa, Meksikossa, 4. tammikuuta 1931. Kuoleman viralliseksi syyksi kerrottiin itsemurha. Jotkut Acordin yst\xc3\xa4vist\xc3\xa4 kuitenkin v\xc3\xa4ittiv\xc3\xa4t, ett\xc3\xa4 meksikolainen poliitikko murhasi h\xc3\xa4net, koska t\xc3\xa4m\xc3\xa4 oli l\xc3\xb6yt\xc3\xa4nyt Acordin pelehtim\xc3\xa4ss\xc3\xa4 h\xc3\xa4nen vaimonsa kanssa.'